রাজ্যে আসছেন জাতীয় নির্বাচন কমিশনের ৩ আধিকারিক, SIR নিয়ে কী কী করবেন?

কলকাতা: বাংলায় শুরু হয়ে গিয়েছে SIR-র পক্রিয়া। এই আবহে রাজ্যে আসছে জাতীয় নির্বাচন কমিশনের তিন আধিকারিক (3 Member Election Commission Team)। রাজ্যে SIR র কাজ খতিয়ে দেখতে আসছে নির্বাচন কমিশনের (Election Commission) প্রতিনিধি দল। আগামী ৮ নভেম্বর পর্যন্ত রাজ্যে থাকবেন জাতীয় নির্বাচন কমিশনের প্রতিনিধি দল। প্রতিনিধি দলে জাতীয় নির্বাচন কমিশনের উপনির্বাচন কমিশনার জ্ঞানেশ ভারতী, প্রিন্সিপাল সেক্রেটারি এস বি জোশি, ডেপুটি সেক্রেটারি অভিনব আগরওয়াল। কোচবিহার, আলিপুরদুয়ার, জলপাইগুড়ি এই তিন জেলা পরিদর্শন করবেন।

নির্বাচন কমিশনের ৩ সদস্যের একটি দল বুধবার রাতে বাংলায় আসছেন। তাঁরা উত্তরবঙ্গের তিন জেলার এসআইআর-এর কাজকর্ম পর্যালোচনা করতে আলিপুরদুয়ারে পৌঁছবেন। এমনটাই জানা গিয়েছে কমিশনের এক সিনিয়র কর্মকর্তা সূত্রে। উত্তরবঙ্গবাসীদের একটা বড় অংশের হাতে নথি নেই। তাই তাদের এসআইআর প্রক্রিয়ায় সমস্যা হতে পারে। সেই কারণেই অতিরিক্ত তৎপর হয়ে আসছেন নির্বাচন কমিশনের আধিকারিকরা। বিএলওরা কিভাবে কাজ করছে তা খতিয়ে দেখা হবে। রাজনৈতিক প্রতিনিধিদের সঙ্গে কথা বলতে পারেন। সিইও পরিদর্শনে সময় থাকবেন। একই সঙ্গে তিন জেলার জেলাশাসকের সঙ্গে বৈঠক করবেন সিইও। যদিও এর পিছনে অন্য অঙ্কও থাকতে পারে বলেও মনে করছেন একদল।

আরও পড়ুন: SIR কাজের জন্য কত টাকা পাবেন BLO- রা?

বৃহস্পতিবার সকালে কোচবিহারে যাওয়ার আগে তাঁরা আলিপুরদুয়ারের কাজকর্ম পরিদর্শন করবেন। আর বিকেলে তাঁরা যেতে পারেন কোচবিহার। পরের দিন আধিকারিকরা জলপাইগুড়ি এবং দার্জিলিংয়ের কিছু জায়গায় যাবেন বলে খবর। সেখানে গিয়েও দেখবেন এসআইআর-এর কাজ।

দেখুন ভিডিও